ລັດວິສາຫະກິດໄຟຟ້າລາວ ອ້າງເຖິງບົດບາດຂອງຕົນ ໃນການຫຼຸດຜ່ອນຄວາມທຸກຈົນ ຂອງປະຊາຊົນລາວ
ອຳນວຍການລັດວິສາຫະກິດໄຟຟ້າລາວຢືນຢັນວ່າ ບໍລິສັດຕົນມີບົດບາດສຳຄັນໃນການຊ່ວຍຫຼຸດຜ່ອນ ບັນຫາຄວາມຍາກຈົນຂອງປະຊາຊົນລາວໃນທົ່ວປະເທດ.
ຜູ້ອໍານວຍການບໍລິຫານລັດວິສາຫະກິດໄຟຟ້າລາວຢືນຢັນວ່າ ລັດວິສາຫະກິດໄຟຟ້າລາວ ມີບົດບາດຢ່າງສໍາຄັນໃນການຊ່ວຍຫຼຸດຜ່ອນບັນຫາຄວາມຍາກຈົນຂອງປະຊາຊົນລາວໃນທົ່ວປະເທດ ທ່ານຄຳມະນີ ອິນທິລາດ ຜູ້ອຳນວຍການບໍລິຫານ ລັດວິສາຫະກິດໄຟຟ້າລາວ (EDL) ໄດ້ຖະແຫຼງຢືນຢັນວ່າ ລັດວິສາຫະກິດໄຟຟ້າລາວໄດ້ປະກອບສ່ວນຢ່າງສໍາຄັນເຂົ້າໃນການຕອບສະໜອງຕໍ່ແນວທາງນະໂຍບາຍຂອງພັກປະ ຊາຊົນປະຕິວັດລາວໃນຕະຫຼອດໄລຍະ 30 ປີມານີ້ ໂດຍສະເພາະແມ່ນການຂະຫຍາຍແນວສາຍສົ່ງກະແສໄຟຟ້າໄປໃນພື້ນທີ່ຕ່າງໆ ແລະ ສາມາດສະໜອງການຊົມໃຊ້ໄຟຟ້າຂອງປະຊາຊົນລາວໄດ້ແລ້ວເຖິງ 70% ຂອງຈຳນວນຄົວເຮືອນທັງໝົດໃນປະເທດ ນັ້ນກໍ່ຍັງນັບເປັນປັດໃຈສຳຄັນທີ່ເຮັດໃຫ້ປະຊາຊົນບັນດາເຜົ່າໃນລາວສາມາດຜະລິດສິນຄ້າຕ່າງໆນັບມື້ເພີ່ມຫຼາຍຂຶ້ນນັບມື້ ການທີ່ປະຊາຊົນບັນດາເຜົ່າສາ ມາດຜະລິດສິນຄ້າຕ່າງໆໄດ້ ຫຼາຍຂຶ້ນດັ່ງກ່າວ ກໍໝາຍເຖິງ ການມີລາຍໄດ້ສູງຂຶ້ນສຳລັບ ນຳໄປໃຊ້ຈ່າຍໃນຄົວເຮືອນ ເພື່ອຍົກລະດັບຄຸນນະພາບ ຊີວິດການເປັນຢູ່ໃຫ້ນັບມື້ດີ ຂຶ້ນດ້ວຍເຊັ່ນກັນ ເພາະສະ ນັ້ນຈຶ່ງສາມາດກ່າວໄດ້ວ່າ ລັດວິສາຫະກິດໄຟຟ້າລາວ ໄດ້ປະກອບສ່ວນຢ່າງສຳຄັນ ເຂົ້າໃນແນວທາງນະໂຍບາຍ ຂອງພັກປະຊາຊົນປະຕິວັດ ລາວທີ່ມີເປົ້າໝາຍຈະຫຼຸດຜ່ອນ ແລະລົບລ້າງບັນຫາຄວາມທຸກຈົນຂອງປະຊາຊົນລາວໃຫ້ໄດ້ຢ່າງແທ້ຈິງນັ້ນເອງ ດັ່ງທີ່ທ່ານ ຄຳມະນີ ໄດ້ເນັ້ນຢ້ຳວ່າ: ທ່ານຄໍາມະນີ ອິນທິລາດ ຜູ້ອຳນວຍການບໍລິຫານ ລັດວິສາຫະກິດໄຟຟ້າລາວ (EDL) ໄດ້ຖະແຫລງຢືນ ຢັນວ່າເປົ້າໝາຍສຳຄັນຂອງການພັດທະນາທາງດ້ານ ພະລັງງານໄຟຟ້າຂອງລາວໃນໄລຍະ 10 ປີຕໍ່ໄປນີ້ ກໍຄືການເພິ່ມລະະດັບຄວາມອາດສາມາດຂອງ EDL ທັງໃນດ້ານການຕອບສະໜອງຄວາມຕ້ອງການ ຊົມໃຊ້ພະລັງງານໄຟຟ້າພາຍໃນແລະການເພິ່ມປະລິ ມານການສົ່ງອອກກະແສໄຟຟ້າໄປຕ່າງປະເທດໃຫ້ ໄດ້ຫຼາຍຂຶ້ນ ສຳລັບການຕອບສະໜອງຄວາມຕ້ອງການຊົມໃຊ້ພະລະງານໄຟຟ້າຢູ່ພາຍໃນປະເທດນັ້ນ EDL ກໍໄດ້ວາງເປົ້າໝາຍທີ່ຈະຂະຫຍາຍແນວສາຍສົ່ງກະແສໄຟຟ້າໃຫ້ຄອບຄຸມເຖຶງ 80% ແລະ 90% ຂອງຈຳນວນຄົວເຮືອນຂອງປະຊາຊົນລາວທັງໝົດໃນປີ 2015 ແລະປີ 2020 ຕາມລຳດັບ ໃນປັດຈຸບັນນີ້ ຢູ່ໃນປະເທດລາວມີເຂື່ອນທີ່ສ້າງສໍາເລັດ ແລະກໍໄດ້ທໍາການຜະລິດກະແສໄຟ ຟ້າແລ້ວຈຳນວນທັງໝົດ 14 ໂຄງການ ຊຶ່ງມີກຳລັງຕິດຕັ້ງລວມກັນ 2,540 ເມກາວັດ ແລະ ກໍສາມາດຜະຫລິດກະແສໄຟຟ້າໄດ້ລວມກັນຫລາຍກວ່າ 11 ພັນລ້ານກິໂລວັດໂມງ ຕໍ່ປີ ຫລືເພີ້ມຂຶ້ນຈາກປີ 2005 ຄິດເປັນເຖິງ 3 ເທົ່າຕົວ ແຕ່ຢ່າງໃດກໍຕາມໃນຈຳນວນ 14 ໂຄງການເຂື່ອນດັ່ງກວ່າ ກໍ່ເປັນເຂື່ອນທີ່ຢູ່ພາຍໃຕ້ການ ດູແລແລະຄູ້ມຄອງຂອງ EDL ຈໍານວນ 9 ໂຄງການຊຶ່ງມີ ກໍາລັງຕິດຕັ້ງຮວມກັນພຽງ ແຕ່ 385 ເມກາວັດ ແລະ ກໍສາມາດຜະລິດກະແສໄຟ ຟ້າໄດ້ຮວມກັນໃນປະລິມານ ບໍ່ເກີນ 1,800 ລ້ານກິໂລວັດ ໂມງຕໍ່ປີ ແລະໃນນີ້ກໍເປັນກະ ແສໄຟຟ້າທີ່ຕອບສະໜອງ ໃຫ້ການຊົມໃຊ້ພາຍໃນປະ ເທດໃນປະລິມານລວມ 1,400 ລ້ານກິໂລວັດໂມງຕໍ່ປີຊຶ່ງກໍໝາຍຄວາມວ່າ EDL ມີພະລັງງານໄຟຟ້າອອກໄປຕ່າງ ປະເທດພຽງແຕ່ບໍ່ເກິນ400ລ້ານກິໂລວັດໂມງຕໍ່ປີເທົ່ານັ້ນ ສ່ວນອີກ 5 ໂຄງການທີ່ບໍ່ໄດ້ຢູ່ໃນການຄຸມຄອງຂອງ EDL ນັ້ນເປັນການລົງທຶນຂອງຕ່າງ ປະເທດຊຶ່ງມີກໍາລັງຕິດຕັ້ງລວມກັນເຖິງ 2,157 ເມກາວັດ ທີ່ສາມາດຜະລິດກະແສໄຟຟ້າ ໄດ້ໃນປະລິມານລວມກັນຫຼາຍກວ່າ 9,200 ລ້ານກິໂລວັດໂມງຕໍ່ປີ ແຕ່ເນື່ອງຈາກວ່າ ເຂື່ອນ ທີ່ເປັນການລົງທຶນຂອງຕ່າງປະເທດໃນລາວນັ້ນມີເປົ້າໝາຍເພື່ອການສົ່ງອອກພະລັງງານ ໄຟຟ້າໄປຕ່າງປະເທດເປັນດ້ານຫຼັກ